
REPUBLIKA HRVATSKA

DUBROVAČKO-NERETVANSKA ŽUPANIJA

OPĆINA VELA LUKA

Općinsko vijeće

KLASA: __________________
URBROJ: __________________
Vela Luka, ___.___.2024. godine
Na temelju članka 13. Zakona o zaštiti od požara (Narodne novine 92/10) i članka 29. Statuta Općine Vela Luka (Službeni glasnik Općine Vela Luka broj 11/21, Općinsko vijeće Općine Vela Luka je na svojoj __. sjednici održanoj ___.___.2024. godine donijelo

Godišnji provedbeni plan unapređenja zaštite od požara

Općine Vela Luka za 2024. godinu

I

Godišnji provedbeni plan unapređenja zaštite od požara Općine Vela Luka za 2024. godinu, dalje: Plan, donosi se na temelju Godišnjeg provedbenog plana unapređenja zaštite od požara Dubrovačko-neretvanske županije za 2024. godinu, te je time određen njegov sadržaj – opis i obim poslova koje će Općina provoditi u područjima koje obrađuje županijski Plan i to samo u dijelu u kojemu županijski Plan obvezuje izvršitelje iz točke II ovog Plana.

Plan je sastavni dio skrbi o zaštiti od požara koju provodi Općina Vela Luka.

II

Izvršitelji ovog Plana su:

-Općina Vela Luka

-Dobrovoljno vatrogasno društvo Vela Luka (dalje u tekstu: DVD)

-vlasnici privatnih šuma na području Općine Vela Luka

-vlasnici i korisnici poljoprivrednog zemljišta na području Općine Vela Luka

Kada su za izvršenje Plana potrebna financijska sredstva, osiguravat će ih za svoje područje Plana izvršitelj.

III

Zatražit će se od  DVD-a nastavak nabavki i postavljanje znakova upozorenja i zabrane u svrhu edukacije pučanstva i turista o prevenciji nastanka šumskih požara. 

Zatražit će se od DVD-a nastavak prakse upozoravanja građana preko lokalnih radio postaja tijekom svibnja o zabrani paljenja vatre na otvorenom.

IV

Zatražit će se od DVD-a nastavak prakse upoznavanja vlasnika i korisnika šuma i poljoprivrednog zemljišta s obvezama  koje za njih proističu iz Odluke o agrotehničkim mjerama  na poljoprivrednom zemljištu i mjerama zaštite od požara na poljoprivrednom zemljištu, šumama i šumskom zemljištu i mjerama za uređivanje i održavanje poljoprivrednih rudina.

V

Zatražit će se od DVD-a nastavak prakse upoznavanja vlasnika i korisnika šuma i poljoprivrednog zemljišta s obvezama  koje za njih proističu iz odredbi članka 24. Pravilnika o zaštiti šuma od požara (Narodne novine 33/14).
VI

Programom održavanja komunalne infrastrukture na području Općine Vela Luka u 2024. godini u točki 2.1. je određen opseg poslova održavanja nerazvrstanih cesta. Što se smatra poslovima redovnog održavanja određeno je Odlukom o nerazvrstanim cestama na području Općine Vela Luka (Službeni glasnik Općine Vela Luka 5/11, 7/15, 08/15, 02/16, 2/17, 2/18, 10/18, 14/18, 14/19, 16/20, 6/21, 6/22, 9/23), između ostalima kao "uništenje nepoželjne vegetacije", te "osiguranje prohodnosti". Trase na kojima će se u tu svrhu čistiti raslinje uz bankine, razdjelni pojas ceste uz šume i poljoprivredne površine, određivat će Upravni odjel za imovinsko - pravne poslove, gospodarenje prostorom i komunalne djalatnosti.
VII

Ovaj Plan stupa na snagu osmog dana od objave u Službenom glasniku Općine Vela Luka.

Predsjednik

Zoran Manestar

Dostaviti:

-Upravni odjel za imovinsko - pravne poslove, gospodarenje prostorom i komunalne djelatnosti
-Dobrovoljno vatrogasno društvo Vela Luka

-Pismohrana

Obrazloženje:

Sukladno Zakonu o zaštiti od požara (Narodne novine 92/10, 114/22) određeno je da se navedeni Plan donosi na temelju godišnjeg provedbenog plana unapređenja zaštite od požara županije na čijem prostoru se nalaze. Skupština Dubrovačko-neretvanske županije je svoj Godišnji plan za 2024.godinu donijela na 17. sjednici od 13.12.2023.godine, i u točki 15. također odredila da se godišnji planovi "jedinica lokalne samouprave na području županije donose na temelju ovoga Plana". 
